
Programom promicanja kulture za 2027. godinu utvrđuju se aktivnosti i financijska sredstva namijenjena zaštiti, očuvanju, obnovi i promicanju kulturne baštine na području Općine Vojnić.

Cilj Programa je očuvanje kulturno-povijesne baštine, zaštita vrijednih kulturnih dobara te stvaranje uvjeta za njihovu daljnju valorizaciju i prezentaciju javnosti. Poseban naglasak stavlja se na obnovu i očuvanje kulturno-povijesnih lokaliteta koji imaju značajnu vrijednost za Općinu Vojnić.

U Proračunu Općine Vojnić za 2027. godinu planirana su sredstva za sljedeće aktivnosti:

1. K100001 – Obnova Centralne partizanske bolnice – 135.000,00 eura
Sredstva su planirana za nastavak aktivnosti obnove i uređenja Centralne partizanske bolnice na Petrovoj gori, jednog od značajnijih kulturno-povijesnih lokaliteta na području Općine Vojnić. 
U tu svrhu Općina Vojnić kandidirala je projektni prijedlog na Javni poziv Ministarstva kulture i medija za predlaganje javnih potreba u kulturi za 2027. godinu.
Projekt je usmjeren na očuvanje i zaštitu kulturno-povijesne vrijednosti lokaliteta, unapređenje njegova stanja te stvaranje uvjeta za daljnju prezentaciju i dostupnost posjetiteljima, čime se doprinosi očuvanju kulturne baštine i razvoju kulturno-povijesnog turizma na području Općine Vojnić.

2. T100001 – Održavanje i obnova ostalih kulturnih spomenika – 6.000,00 eura
Sredstva su namijenjena održavanju, obnovi i zaštiti ostalih kulturnih dobara na području Općine Vojnić. Aktivnost obuhvaća potrebne radove i zahvate radi očuvanja postojećih kulturno-povijesnih vrijednosti, sprječavanja njihova propadanja te osiguravanja primjerenog stanja i izgleda kulturnih dobara.

Provedbom ove aktivnosti Općina nastavlja skrbiti o lokalnoj kulturnoj baštini i očuvanju kulturnog identiteta svojega područja.

Za provedbu Programa promicanja kulture u Proračunu Općine Vojnić za 2027. godinu planirana su ukupna sredstva u iznosu od 141.000,00 eura, a financiranje je planirano iz izvora pomoći iz državnog proračuna – ostalo.

Realizacijom Programa Općina Vojnić nastavlja ulagati u očuvanje i obnovu kulturne baštine, zaštitu kulturno-povijesnih vrijednosti i stvaranje uvjeta za njihovu buduću turističku, edukativnu i kulturnu valorizaciju.

Na temelju članka 1. Zakona o kulturnim vijećima i financiranju javnih potreba u kulturi  (“Narodne novine“, broj 83/22)  i članka 30. Statuta Općine Vojnić („Službeni glasnik Općine Vojnić“, broj 01/21 i 03/25) Općinsko vijeće Općine Vojnić na __. sjednici održanoj dana __________________ 2026. godine, usvojilo je


PROGRAM
PROMICANJA KULTURE
ZA 2027. GODINU

Članak 1.

Javne potrebe u kulturi za koje se sredstva osiguravaju u Proračunu Općine Vojnić jesu kulturne djelatnosti od interesa za Općinu Vojnić. 

Članak 2.

Ovim Programom promiče se kultura Općine Vojnić sa procjenom iznosa troškova  i izvora financiranja kako slijedi: 

	Aktivnost broj
	Naziv aktivnosti
	Plan 2027.
EUR

	K100001
	Obnova Centralne partizanske bolnice
	135.000,00

	
	Ulaganja na Centralnoj partizanskoj bolnici
	135.000,00

	Izvor
	Pomoći iz državnog proračuna – ostalo 
	

	T100001
	Održavanje i obnova ostalih kulturnih spomenika
	6.000,00

	
	Održavanje i obnova kulturnih dobara
	6.000,00

	Izvor
	Pomoći iz državnog proračuna – ostalo 
	

	
	SVEUKUPNO
	141.000,00



Članak 3.

1. Za obnovu Centralne partizanske bolnice predviđeno je 135.000,00 eura.
2. Za održavanje i obnovu ostalih kulturnih  dobara planiran je iznos od 6.000,00 eura. 







Članak 4.

Ovaj Program stupa na snagu osmog dana od dana objave u “Službenom glasniku Općine Vojnić ”, a primjenjuje se od 01. siječnja 2027. godine.

